Папярэднія кіраўнікі дзяржавы былі больш сьціплымі й карысталіся тым, што ёсьць. Тут спыняліся сакратары Цэнтральнага камітэту Камуністычнай партыі Беларусі, пасьля Вячаслаў Кебіч і Станіслаў Шушкевіч, і ніхто зь іх не паспрабаваў упрыгожыць рэзыдэнцыю. А ў беднай дзяржавы, якую ачольвае былы дырэктар саўгасу, грошы на гэта знайшліся. Чаго ня скажаш пра заробкі, запазычанасьць па якіх на Магілёўшчыне дасягае васьмі мільярдаў рублёў.